b'\n_START_ARTICLE_\nBelgia \xc3\x9chendriigid\n_START_SECTION_\nM\xc3\xa4ssu mahasurumine\n_START_PARAGRAPH_\nVahepeal oli Joseph II surnud ja tema vend Leopold II keisriks saanud. Leopold II l\xc3\xa4ks kiiresti Austria Madalmaid tagasi vallutama. 24. oktoobril 1790 v\xc3\xb5tsid keisriv\xc3\xa4ed tagasi Namuri linna, sundides Namuri provintsi keisri v\xc3\xb5imu tunnistama. Kaks p\xc3\xa4eva hiljem sai L\xc3\xa4\xc3\xa4ne-Flandria provints sama saatuse osaliseks ja detsembriks oli kogu territoorium tagasi keisri k\xc3\xa4tes._NEWLINE_Austerlaste \xc3\xbclemv\xc3\xb5im j\xc3\xa4i siiski l\xc3\xbchiealiseks, kui aastal 1794 Prantsuse revolutsioonis\xc3\xb5dade ajal vallutati piirkond Prantsuse v\xc3\xa4gede poolt ja aastal 1795 annekteeriti Prantsusmaasse (1. oktoober 1795).\n_START_SECTION_\nP\xc3\xa4rand\n_START_PARAGRAPH_\nKuigi l\xc3\xbchiealised, olid Belgia \xc3\x9chendriigid pikaajalise m\xc3\xb5juga. See andis L\xc3\xb5una-Madalmaadele esimese iseseisvuse maitse ja s\xc3\xbctitas uue poliitilise idee: Belgia riik. Aastal 1830 Belgia revolutsiooni ajal m\xc3\xa4ssasid L\xc3\xb5una-Madalmaade asukad edukalt Hollandi vastu, asutades uue Belgia riigi.'